Kurtsjatov (Kasakhstan)

Kurtsjatov (russisk Курча́тов) er en by i provinsen Øst-Kasakhstan nordøst i Kasakhstan. Byen er oppkalt etter den sovjetiske kjernefysikeren Igor Kurtsjatov, og den var engang operasjonssenteret for den nærliggende Semipalatinsk testområde. I og med slutten på atomprøvesprenginger og nedleggelsen av testområdet, så falt Kurtsjatovs innbyggertall fra over 20 000 til rundt 8 000 i 2005. Byen hadde 12 383 innbyggere i 2018. I sine aktive år var Kurtsjatov (som var kjent som Semipalatinsk-16) en lukket by, og et av de mest hemmelige og forbudte steder i Sovjetunionen. Kurtsjatov ligger på sørbredden av elva Irtysj, ved samløpet med elva Sjagan. En jernbane forbinder byen med den nærliggende landsbyen Moldary og Semey 150 km mot øst. De kjernefysiske anleggene i Kurtsjatov drives av Kasakhstans Institutt for atomenergi, som er en avdeling av landets Nasjonale Kjernefysiske Senter. Referanser Eksterne lenker Offisielt nettsted (en) Kurchatov, Kazakhstan – kategori av bilder, video eller lyd på Commons Fotografier av Kurtsjatov, tatt av en IAEA-delegat. Fotografier av bygninger i Kurtsjatov